CELEX: 52005PC0282
Language: hu
Date: 2005-06-22
Title: Módosított javaslat az Európai parlament és a Tanács irányelve a felszín alatti vizek szennyezés elleni védelméről (előterjesztő: a Bizottság az EK-Szerződés 250. cikkének (2) bekezdése alapján)

AZ EURÓPAI KÖZÖSSÉGEK BIZOTTSÁGA
                                                    Brüsszel, 22.6.2005
                                                    COM(2005) 282 végleges
                                                    2003/0210 (COD)
                                     Módosított javaslat
           AZ EURÓPAI PARLAMENT ÉS A TANÁCS IRÁNYELVE
                   a felszín alatti vizek szennyezés elleni védelméről
   (előterjesztő: a Bizottság az EK-Szerződés 250. cikkének (2) bekezdése alapján)
HU                                                                                 HU
 ---pagebreak---                                                           2003/0210 (COD)
                                           Módosított javaslat
                  AZ EURÓPAI PARLAMENT ÉS A TANÁCS IRÁNYELVE
                         a felszín alatti vizek szennyezés elleni védelméről
   2005 április 28-án az Európai Parlament az első olvasatban szavazott a felszín alatti vizek
   szennyezés elleni védelméről (COM(2003)550 végleges) szóló európai parlamenti és tanácsi
   irányelvre irányuló javaslat beterjesztett módosításáról.
   Az EK-Szerződés 250. cikkének (2) bekezdése előírja, hogy amíg a Tanács nem határozott, a
   Bizottság a közösségi jogi aktus elfogadásához vezető eljárások során javaslatát bármikor
   módosíthatja.
   A Bizottság az alábbi véleményt nyilvánítja az Európai Parlament által elfogadott
   módosításokkal kapcsolatban.
   1.       HÁTTÉR
   A javaslat továbbítása a Tanácsnak és az Európai Parlamentnek (COM(2003) 550 végleges –
   2003/0210(COD)) az EK-Szerződés 175. cikkének (1) bekezdésével összhangban: 2003.
   szeptember 19.
   Az Európai Gazdasági és Szociális Bizottság véleménye: 2004. március 31.
   A Régiók Bizottságának véleménye: 2004. februar 12.
   2.       A BIZOTTSÁGI JAVASLAT CÉLKITŰZÉSE
   A felszín alatti vizek fontos természeti erőforrást jelentenek, amelyet főleg az ivóvíz-ellátás,
   az ipar és a mezőgazdaság céljaira hasznosítanak. Környezeti értéke is nagy, mivel
   kapcsolatban áll a felszíni vizekkel és a vizes élőhelyekkel, és így víz körforgásának olyan
   kulcsfontosságú részét képezi, amelyet védeni kell.
   A felszín alatti vizek szennyezésének megelőzésével 1980 óta, illetve – a 2000-ben
   elfogadott, a vízről szóló keretirányelv révén – a közelmúlt óta foglalkoznak a közösségi
   jogszabályok.
   Azonban hiányoznak a felszín alatti vizek környezetminőségi célkitűzéseire és különösen a jó
   kémiai állapot meghatározására vonatkozó egyértelmű kritériumok. Emellett szükség van a
   felszín alatti vizek szennyezésének megelőzésére és szabályozására vonatkozó egyedi
   intézkedésekre is. Ezt annyiban el is ismerték, hogy a vízről szóló keretirányelv elfogadásakor
   az irányelv 17. cikke felkérte a Bizottságot az ezekkel az igényekkel foglalkozó javaslat
   előterjesztésére.
HU                                                 2                                                HU
 ---pagebreak---    Mindezt figyelembe véve, és az érintettekkel folytatott átfogó konzultációt követően, a
   Bizottság 2003 szeptemberében a felszín alatti vizek szennyezés elleni védelméről szóló új
   irányelvre vonatkozó javaslatot tett közzé a COM(2003)550 hivatkozási szám alatt. Ez a
   javaslat a következő fő elemeket tartalmazza:
   • megfelelőségi rendszer a felszín alatti vizek jó kémiai állapotának felmérésére korlátozott
      számú szennyezőanyagra nézve, amennyiben a hatályos közösségi szabványok ezt írják
      elő;
   • a felszín alatti vizek jó kémiai állapotának felmérésére vonatkozó kritériumok a
      környezetminőségi előírások alapján, amelyeket a tagállamoknak a természetes felszín
      alatti vizek állapotától, a meghatározott nyomástól és a kapcsolódó kémiai anyagoktól
      függően a megfelelő szinten (nemzeti, vízgyűjtő terület vagy felszín alatti víztest) kell
      megállapítaniuk;
   • a jelentősebb növekvő tendenciák meghatározásának kritériumai a felszín alatti vizek
      szennyezőanyag-koncentrációi esetében, és e tendenciák megfordítására vonatkozó kezdő
      időpont meghatározása;
   • intézkedések a szennyező anyagok felszín alatti vizekbe történő közvetlen – és részben
      közvetett – bevezetésének megelőzésére.
   A javaslat olyan egyértelmű előírásokat tartalmaz, amelyek biztosítják, hogy a vízről szóló
   keretirányelv környezetvédelmi célkitűzései teljesüljenek a felszín alatti vizek tekintetében.
   Ugyanakkor a javaslat megteremti az olyan kérdések közötti megfelelő egyensúlyt,
   amelyekkel közösségi szinten kell foglalkozni, illetve amelyeket a legcélszerűbb a
   tagállamokra hagyni.
   3.        AZ EURÓPAI PARLAMENT          ÁLTAL ELFOGADOTT MÓDOSÍTÁSOKRA VONATKOZÓ
             BIZOTTSÁGI VÉLEMÉNY
   2005. április 28-án az Európai Parlament 89 módosító indítványt fogadott el a benyújtott 123
   közül. Nyolc módosító indítvány – az 1., a 15., a 18., a 29., a 38., az 58., a 71. és a 88. –
   esetében került sor részenkénti szavazásra. Az 58. módosító indítvány esetében csak az első
   részt támogatták a képviselők. A többi módosítást a részenkénti szavazás nem érintette.
   A Bizottság véleménye szerint a Parlament módosításainak nagy része teljes egészében,
   általában vagy részben elfogadható, mivel javítanak a bizottsági javaslaton, különösen a
   felszín alatti vizek jó kémiai állapotához kapcsolódó megfelelőségi rendszer tekintetében.
   A Bizottság részletes álláspontja az Európai Parlament módosításai tekintetében a következő:
   3.1.      A Bizottság által teljes egészében elfogadott módosítások
   Az 1. módosító indítvány a javaslat címét módosítja, egyértelművé téve, hogy a javaslat
   kizárólag a felszín alatti vizek kémiai szennyezésével foglalkozik. Ez összhangban van a
   vízről szóló 2000/60/EK keretirányelvvel (WFD).
   Az 5. módosító indítvány a (3) preambulumbekezdés szövegét teszi egyértelművé, ami
   elfogadható, mivel összhangban van a WFD-nek a további romlás megállításáról szóló
   záradékával.
HU                                                 3                                              HU
 ---pagebreak---    A 9. módosító indítvány által javasolt, a felszín alatti vizekre vonatkozó környezetminőségi
   előírásoknak a környezetvédelem szintjére és a belső piac működésére gyakorolt hatására
   utaló új preambulumbekezdés elfogadható.
   A 13. módosító indítvány egy új preambulumbekezdést illeszt be a felszín alatti vizek
   tárolásáról és hasznosításáról, amely egyértelművé teszi a WFD rendelkezéseit, és ezért
   teljességgel elfogadható. A 14. módosító indítványban javasolt, a monitoring eredményeinek
   összehasonlíthatóságáról szóló másik új preambulumbekezdés szintén elfogadható, és
   összhangban van a 41. módosító indítvánnyal és a WFD V. mellékletével.
   A háttér koncentrációnak a 22. módosító indítványban bevezetett új meghatározása
   elfogadható, és összhangban van a 71. módosító indítvánnyal.
   A 25. módosító indítvány kiegészítést javasol a 3. cikk címsorában lévő szöveghez, ami
   elfogadható (a kritériumok valóban egyaránt vonatkoznak a felszín alatti vizek kémiai
   állapotának vizsgálatára és osztályba sorolására is).
   A 91. módosító indítvány előírja, hogy amikor a felszín alatti víztestben talált szennyező
   anyagok természetes szintje meghaladja az I. vagy a II. mellékletben meghatározott minőségi
   előírást (azaz a nemzeti szinten megállapított előírásokat), akkor a felszín alatti vizek
   elégtelen és jó kémiai állapota közötti határérték megállapításakor figyelembe kell venni a
   háttérértékeket. Ez elfogadható a Bizottság számára.
   A 29. módosító indítvány (amely a 28. módosító indítványhoz kapcsolódik) elfogadható,
   mivel egyértelműbbé teszi a felszín alatti vizek kémiai állapotának vizsgálatával kapcsolatos
   jogi szabályozást.
   A 35. módosító indítvány, amely törli a 4. cikk (3) bekezdését, elfogadható, tekintve, hogy a
   36. módosító indítvány átveszi a szerepét (lásd az alábbi magyarázatot).
   Az 5. cikkre vonatkozóan a 37. módosító indítvány egyértelművé teszi, hogy a természeti és
   geológiai folyamatok eredményeként bekövetkező koncentrációnövekedés kérdését itt nem
   érintik, ami javítja a javaslat szövegét. A 38. módosító indítványban javasolt változtatások
   elfogadhatóak, és összhangban vannak a 24. módosító indítvány elfogadásával. Végezetül a
   39. módosító indítványban a szennyezés pontforrásaival kapcsolatos tendencia értékelésére és
   a tendenciák megfordítására vonatkozóan javasolt utalás szintén elfogadható.
   A 6. cikk címének a 42. módosító indítványban javasolt megváltoztatása elfogadható, mivel
   összhangban van a WFD rendelkezéseivel (4. cikk (1) bekezdése b) pontjának i. alpontja).
   A 8. cikkben a „II–IV. melléklet” szövegnek az 55. módosító indítványban javasolt „II. és IV.
   melléklet” kifejezésre való módosítása elfogadható. Mindkét melléklet ténylegesen a
   tudományos és műszaki fejlődés miatti kiigazítások hatálya alá tartozhat.
   Az I. melléklet tekintetében a főcím és a B. rész címének az 57. és az 59. módosító
   indítványban javasolt megváltoztatása elfogadható.
   A 60. módosító indítvány elfogadható, mivel a 96/676/EGK irányelv (a nitrátokról szóló
   irányelv) rendelkezéseire való hivatkozás elegendő.
HU                                                4                                              HU
 ---pagebreak---    A 63. módosító indítványban javasolt, a növényvédő szerekre vonatkozó 0,5 µg/l előírás a
   91/414/EGK irányelvből származik, és elfogadható. A 64. módosító indítvány is elfogadható,
   mivel teljesen összhangban van a WFD rendelkezéseivel.
   A szintetikus anyagoknak és az indikátoroknak a 90. módosító indítvány által javasolt
   megkülönböztetése (a szennyező anyagok helyett) elfogadható a Bizottság számára.
   A felszín alatti vizek emberi fogyasztásra való felhasználásának figyelembevétele elfogadható
   a 68. módosító indítvány összefüggésben. A III. melléklet B. része 2.3. pontjának a 72.
   módosító indítvány által javasolt törlése azon az alapon fogadható el, hogy a költségeket
   inkább az intézkedések végrehajtásakor kell figyelembe venni, nem pedig a felszín alatti
   vizekre vonatkozó környezetminőségi előírások megállapításakor.
   A IV. melléklet tekintetében a 73. módosító indítvány, amely az 5. cikket és a IV. mellékletet
   kapcsolja össze, valamint a 74. módosító indítványnak a vizsgálatok értékelésével foglalkozó
   része elfogadható. A 75. módosító indítvány, amely a felszín alatti vizek minőségében
   tapasztalható tendenciák statisztikai aspektusait érinti, szintén elfogadható.
   A 81. módosító indítvány, amely azokkal a kockázatokkal foglalkozik, amelyeket a
   tendenciák megfordulásának vizsgálatakor figyelembe kell venni, szintén elfogadható. Végül
   a 82. és a 87. módosító indítvány, amely a tendenciák megfordulását illetően teszi
   egyértelműbbé a szöveget, szintén elfogadható.
   3.2.      A Bizottság által részben vagy elvben elfogadott módosítások
   A 2. módosító indítvány az (1) preambulumbekezdés szövegét módosítja, és egy új mondattal
   egészíti ki. E módosítás első része nem fogadható el, mivel nincs összhangban a felszín alatti
   vizek védelmének a vízről szóló keretirányelvben meghatározott alapelveivel, amely a felszín
   alatti vizek védelmét a kapcsolódó vízi és földi ökoszisztémák tág értelemben vett
   védelmének részeként értelmezi. A módosítás második része összhangban van a WFD
   környezetvédelmi célkitűzéseivel, valamint 7. cikkével, és ezért elfogadható. A szöveg ennek
   megfelelően így szól:
   (1) A felszín alatti víz értékes természeti erőforrás, amelyet védeni kell a kémiai
   szennyezéstől. Ez különösen a felszín alatti vizektől függő ökoszisztémák és azon felszín
   alatti vizek használata esetében fontos, amelyek az emberi fogyasztást szolgálják.
   Az „irányadó” kifejezést a 6. módosító indítvány foglalta a (4) preambulumbekezdésbe.
   Azonban a WFD-nek a felszín alatti vizek védelmére vonatkozó rendelkezései nem
   irányadóak. Valójában e rendelkezések meglehetősen átfogóak és részletesek
   (meghatározások, a védelem szintje, jellemzés, védett területek, az ivóvízbázisok védelme,
   ellenőrzés, intézkedési programok). A módosításban ezért az „irányadó” helyére az
   „általános” kifejezésnek kell lépnie.
   A 8. módosító indítvánnyal a mezőgazdasági/erdészeti gyakorlatra vonatkozóan bevezetett új
   preambulumbekezdés elméletben elfogadható. Valójában a KAP-ra és a vidékfejlesztési
   tervekre való kereszthivatkozás érthető, mivel a gazdáknak adott esetben változtatniuk kell
   gazdálkodási gyakorlatukon, szélesebb pufferzónákat kell hagyniuk, újból művelés alá kell
   vonniuk az árterületeket, stb. Azonban a „fejlesztés” kifejezéssel szemben előnyösebb a
   „kidolgozás” szó. Ennek megfelelően a szöveg a következőképpen szól:
HU                                                 5                                              HU
 ---pagebreak---    (5a) A felszín alatti vizek védelme egyes területeken a mezőgazdasági/erdészeti gyakorlat
   megváltoztatását igényelheti, amely együtt járhat bevételkieséssel. Ennek kérdését
   figyelembe kell venni az átalakított KAP szerinti vidékfejlesztési tervek kidolgozásakor.
   A 12. módosító indítvány egy új preambulumbekezdést illeszt be, amely a problematikus
   anyagokra, például az endokrin hatású anyagokra vonatkozó tudományos ismeretekre utal. Ez
   konstruktív megjegyzés, amely elvben elfogadható. A javasolt újabb szövegtervezet a
   következőképpen szól:
   (7a) Egyértelművé kell tenni, hogy mely szennyező anyagok bevezetését kell megelőzni vagy
   korlátozni, különös tekintettel az olyan veszélyes anyagokra vonatkozó tudományos
   ismeretekre, mint például az endokrin hatású hatóanyagok.
   A 15. módosító indítvány a felszín alatti vízkészletek felméréséhez kapcsolódó kritériumokat
   illeszti az 1. cikkbe, valamint a WFD 4. cikkére való hivatkozást, ami részben elfogadható.
   Nevezetesen a felszín alatti vizek mennyiségi állapotához kapcsolódó b) pont nem
   elfogadható a fentebb kifejtett okokból (7. és 80. módosító indítvány). A 15. módosító
   indítvány utolsó mondata kisebb kiigazításokkal elfogadható. Azonban a c) pont ezzel az
   utolsó mondattal már szükségtelen, ezért el kell hagyni. A szöveg ennek megfelelően a
   következőképpen szól:
   Ez az irányelv a felszín alatti vizek kémiai szennyezésének megelőzésére és szabályozására a
   2000/60/EK irányelv 17. cikkének (1) és (2) bekezdésében megállapított egyedi
   intézkedéseket határozza meg. Ezek az intézkedések különösen a következőket tartalmazzák:
   a)        A jó kémiai állapot megítélésének kritériumai; és
   b)        A jelentős és tartósan növekvő tendenciák megállapításának, valamint a tendencia
             megfordulási pontjának megállapítására szolgáló kritériumok.
   Ez az irányelv a 2000/60/EK irányelv 4. cikkének (1) bekezdése b) pontja i. alpontjának
   rendelkezéseit kívánja kiegészíteni a szennyező anyagok felszín alatti vizekbe való
   bevezetésének és a felszín alatti valamennyi víztest állapotromlásának megelőzése vagy
   korlátozása érdekében.
   A 17. módosító indítvány elvben elfogadható. A „küszöbértékek” kifejezés célja a felszín
   alatti    vizekre     EU-szinten     megállapított    környezetminőségi     előírások   (EQS)
   megkülönböztetése a tagállami szinten megállapított környezetminőségi előírásoktól.
   Amennyiben egyértelmű különbség van az EQS e két típusa között, a Bizottság nem
   ragaszkodik e kifejezés megtartásához. A következő meghatározás egyértelművé teheti a
   felszín alatti vizekre vonatkozó minőségi előírások hatályát és szerepét:
   1. „felszín alatt vizek minőségi előírása”: a felszín alatti vizekre vonatkozóan közösségi
   szinten, illetve a tagállamok által, a 3. cikkel összhangban megállapított környezetminőségi
   szabvány, amely egy bizonyos szennyező anyag, szennyező anyagok csoportjának vagy a
   szennyezés indikátorának a felszín alatti vízben lévő koncentrációjával fejezhető ki, amelyet
   az emberi egészség és a környezet védelme érdekében nem szabad túllépni.
   A 19. módosító indítvány elvben elfogadható. Azonban nem egyeztethető össze a 20.
   módosító indítvánnyal. A két módosítás megfelelő elemeit magában foglaló következő
   meghatározást kell előnyben részesíteni:
HU                                                 6                                             HU
 ---pagebreak---    3. „szennyező anyagnak a felszín alatti vizekbe való bevezetése”: a szennyező anyagoknak
   az emberi tevékenység következtében a felszín alatti vizekbe közvetlen vagy közvetett módon
   történő bevezetése.
   A 24. módosító indítvány elvben elfogadható. A módosítást esetleg a „2007 és 2008” helyett
   a 2007-es referenciaév feltüntetésével lehetne megváltoztatni.
   A 3. cikk bevezető részének megváltoztatása a 26. módosító indítvány révén elfogadható.
   Azonban a szöveget át kell fogalmazni azért, hogy kifejezze azt a tényt, hogy a 2000/60/EK
   irányelv 5. cikke szerinti leírás már elkészült. A 2.4.5. és a 2.5. pontra történő hivatkozás
   kifejezetten utal a 2000/60/EK irányelv 8. cikkére, amelyet ezért itt nem szükséges
   megismételni. A javasolt szöveg a következő:
   1. A felszín alatti víztestek vagy a felszín alatti víztestek csoportja kémiai állapotának a
   2000/60/EK irányelv V. mellékletének 2.4.5. és 2.5. pontja alapján történő felmérése
   érdekében a tagállamok a következő kritériumokat használják:
   A 28. módosító indítvány, amely a 3. cikk új (1b) bekezdésében szereplő megfelelőségi
   rendszer elrendezését teszi átláthatóvá, elméletben elfogadható. Azonban a javasolt módosítás
   megfogalmazása problematikus, mivel bizonyos technikai részleteiben ellentétes a vízről
   szóló keretirányelv követelményeivel. Továbbá a megszövegezés más módon ismétli meg a
   29. módosító indítvány alapján előírtakat. A sorrendiség logikájának javítása érdekében
   javasolt, hogy a 3. cikk kizárólag a felszín alatti vizek kémiai állapota felmérésének
   kritériumait írja elő, tisztázva a felszín alatti vizek kémiai állapota és a felszín alatti vizekre
   vonatkozó minőségi előírások (ideértve a tagállamok által megállapítottakat is) közötti
   kapcsolatot, szem előtt tartva a 4. cikkben szereplő megfelelőségi szempontokat is. A 28.
   módosító indítványban javasolt szöveg ekkor már (a megfelelőségi szempontokra
   összpontosító) az átdolgozott 4. cikk és a kapcsolódó melléklet hatálya alá tartozik.
   A 30. módosító indítvány a meghatározásnak a 17. módosító indítványban javasolt
   módosításához kapcsolódik, amely elméletben annak alapján fogadható el, hogy a
   meghatározás egyértelművé teszi, hogy a szabványokat európai vagy nemzeti szinten, illetve a
   vízgyűjtő terület vagy a felszín alatti víztest szintjén lehet megállapítani. Ugyanez vonatkozik
   a 31. (4. cikk (1) bekezdése), a 34. (4. cikk (2) bekezdése), a 69., a 70. és a 71. módosító
   indítványokra (I. melléklet B része), amelyek elvben elfogadhatóak. Kapcsolódik a 32.
   módosító indítványhoz is, amely a minőségi előírások és a vízben természetesen jelen lévő
   anyagok szintje közötti kapcsolatra mutat rá, és a 33. módosító indítványhoz is, amely a
   nemzetközi vízgyűjtő területek minőségi előírásai megállapításának koordinációjára
   vonatkozó követelményekkel foglalkozik. Amint az fentebb szerepel, a 3. cikk A felszín alatti
   vizek kémiai állapota felmérésének kritériumaival foglalkozik, és kiterjed a 31., 32., 33., 34.
   és 36. módosító indítványban javasolt változásokra, míg a 4. cikk kizárólag a A felszín alatti
   vizek kémiai állapota felmérésének eljárásával foglalkozik. Ez lehetővé tenné a cím
   egyszerűsítését, amely a 30. módosító indítvány szerint túl hosszú.
   A mérési módszerekre vonatkozó új bekezdés beillesztése (41. módosító indítvány)
   elméletben elfogadható, mivel a mérési módszerek tekintetében elősegíti a következetességet;
   azonban a megfogalmazást felül kell vizsgálni, mivel túl átfogó, és kiegyensúlyozatlanná teszi
   a szöveget. A lehetséges szöveg a következő:
   5a. cikk – Mérési módszerek
HU                                                   7                                                 HU
 ---pagebreak---    1.       A tagállamok azonosítják az anyagokra vagy anyagcsoportokra vonatkozó mérési
            módszereket, ideértve a megfelelő CEN vagy nemzeti szabványosítási módszereket
            is, amelyekre vonatkozóan a felszín alatti vizekre vonatkozó közösségi vagy nemzeti
            szintű előírásokat a 3. cikkel összhangban állapítják meg, és a 2000/60/EK irányelv
            8. cikke szerinti megfigyelési programok jelentéseivel együtt továbbítják őket a
            Bizottságnak.
   2.       A Bizottság, a 2000/60/EK irányelv 8. cikkének (3) bekezdésével és 21. cikkével
            összhangban a módszer teljesítményére és a minőség ellenőrzésére vonatkozó
            kritériumokat állapít meg az (1) bekezdés alapján bejelentett minden egyes mérési
            módszerre vonatkozóan, annak érdekében, hogy a felszín alatti vizekre vonatkozó
            megfigyelési eredmények összehasonlíthatóságának szemléltetését alá tudja
            támasztani, és meggyőződik arról, hogy az ellenőrzési adatok a 2000/60/EK
            irányelv 13. cikkével összhangban eleget tesznek ezeknek a jelentéstételi
            kritériumoknak..
   A 6. cikket követően a bevezetésekre vonatkozó intézkedésekhez kapcsolódó megfigyelési
   követelményeknek a beépítésére vonatkozóan a 46. módosító indítványban felvetett ötlet
   elméletben elfogadható, mivel ezek a követelmények nem tartoznak a WFD hatálya alá.
   Azonban jobb volna egyszerűen azt jelezni, hogy „A (2) bekezdés szerinti intézkedéseket a
   2000/60/EK irányelv 11. cikkének (5) bekezdésében megállapított rendelkezésekkel
   összhangban ellenőrizni kell.”
   A legjobb környezetvédelmi gyakorlatra és az elérhető legjobb technológiára utaló 47.
   módosító indítvány elméletben szintén elfogadható, de a pontos megszövegezést felül kell
   vizsgálni, mivel ez a hivatkozás az IPPC-irányelv alapján meghatározottakra korlátozná a
   tevékenységeket. A lehetséges szöveg a következő: Az ebben a cikkben előírt intézkedések
   figyelembe veszik azt az elfogadott legjobb gyakorlatot, ideértve a legjobb környezetvédelmi
   gyakorlatot és a legjobb elérhető technológiát, amelyet a megfelelő közösségi
   jogszabályokban határoznak meg.
   A 48. módosító indítvány elvileg szintén elfogadható, ám átfogalmazást igényel. A lehetséges
   szöveg a következő: Ha az e bekezdés b) pontjában meghatározott feltételek mellett a
   szennyező anyagok bevezetése engedélyezett, akkor – amennyiben az technikailag
   lehetséges – a felszín alatti vizek kémiai állapotát befolyásoló diffúz szennyező forrásokat
   figyelembe kell venni.
   A rugalmassági határértéknek a megfelelőségi rendszerbe való bevezetése, amelyet az 58.
   módosító indítvány javasol, elvben szintén elfogadható. Ez a szöveg azonban olyan
   rendelkezéseket ismétel meg, amelyeket – más szavakkal – a 29. módosító indítvány is említ.
   Az egyetlen hiányzó elem a „megfelelő vizsgálatokat a felső víztartó rétegben kell elvégezni”
   mondatra vonatkozik, amely bár hasznos javaslat, mégis a megfelelőséghez kapcsolódó másik
   cikkbe vagy mellékletbe kell beilleszteni.
   Tekintettel a II. mellékletre, a felszín alatti vizek minőségi előírásának megállapítására
   vonatkozó közös eljárásnak a 65. módosító indítványban javasolt elve elméletben
   elfogadható, bár a javasolt módszertan további kidolgozást igényel, ami az eredeti bizottsági
   javaslat szándéka volt. Továbbá a szöveg megismétli a 29. módosító indítványban javasolt
   rendelkezéseket is. Ezért javasolt ennek a résznek az átszövegezése (a II. melléklet A részévé)
   a „A felszín alatti vizek minőségi előírásainak a tagállamok részéről, a 3. cikkel
   összhangban történő megállapítása” cím felhasználásával, belefoglalva a 71. módosító
HU                                                8                                                HU
 ---pagebreak---    indítvánnyal javasolt szöveget, amelyet a 22. módosító indítvánnyal összhangban kell
   elvégezni („háttér-koncentráció”), valamint a „legjobb szakmai becslésre” való utalásnak egy
   másik, az esetleges értelmezéseknek kevesebb teret engedő mondatra való cseréjével.
   A III. melléklet A részére vonatkozóan a 89. módosító indítvány az eredeti táblázat
   átrendezését javasolja az olyan anyagokra vonatkozóan, amelyek természetesen és a
   szennyezés eredményeként is megjelenhetnek. Ez elvben elfogadható. Azonban a 3. és 4.
   cikkre vonatkozóan javasolt sorrend megtartása érdekében javasolt a táblázatnak a II.
   melléklet B részébe való áthelyezése (ilyen módon követve a fenti iránymutatásokat), és
   valamennyi nézőpont bevonása a felülvizsgált III. mellékletbe. Továbbá a „megjegyzés”
   oszlopot egyszerűen az A.1. rész címébe lehetne építeni, a következőképpen (a lábjegyzettel
   együtt):
     A.1. RÉSZ: AZ OLYAN ANYAGOK VAGY IONOK MINIMÁLIS JEGYZÉKE, AMELYEK TERMÉSZETES
                    MÓDON VAGY EMBERI TEVÉKENYSÉG KÖVETKEZTÉBEN FORDULNAK ELŐ, ÉS
               AMELYEKRE VONATKOZÓAN A TAGÁLLAMOKNAK A 3. CIKKEL ÖSSZHANGBAN FELSZÍN
                                                                                                              1
                 ALATTI VIZEKRE VONATKOZÓ MINŐSÉGI ELŐÍRÁSOKAT KELL MEGÁLLAPÍTANIUK
                                 Anyag vagy ion
                                 ammónium
                                 arzén
                                 kadmium
                                 ólom
                                 higany
                                 triklór-etilén
                                 tetra-triklór-etilén
   A III. melléklet B részére vonatkozóan a 66. módosító indítvány elméletben elfogadható,
   mivel összhangban van a felszín alatti vizekre vonatkozó minőségi előírásoknak a tagállamok
   által való megállapítására vonatkozó másik kapcsolódó módosítással. A fenti
   megjegyzésekkel összhangban javasolt, hogy az eredetileg a tagállamok által az e melléklet
   szerint szolgáltatott információ kerüljön a II. melléklet C részébe, hogy finomodjon a „felszín
   alatti vizek minőségi előírásainak megállapítására vonatkozó kritériumok” kifejezés (jelenleg
   a 3. cikk és a II. melléklet hatálya alá tartozik), amelyet „a felszín alatti vizek kémiai
   állapotának értékelése” követ (jelenleg a 4. cikk és a III. melléklet hatálya alá tartozik).
   A 67. módosító indítvány elvben szintén elfogadható. A következetesség érdekében a
   beillesztett szöveget „a vízgyűjtő terület vagy a felszín alatti víztest szintje” résszel kell
   kiegészíteni, és a fentebb javasolt módon át kell helyezni a II. melléklet C részébe.
   1
            Ezt a jegyzéket a tagállamoknak valamennyi olyan szennyező anyagra vonatkozóan ki kell
            egészíteniük, amely jellemzően előfordul az olyan felszín alatti víztestekben, amelyeket a 2000/60/EK
            irányelv 5. cikke alapján elvégzett elemzést követően veszélyeztetett helyzetben lévőnek ítéltek.
HU                                                         9                                                      HU
 ---pagebreak---    A tendencia értékelésére és a tendencia megfordulásának időszakaira vonatkozó 76., 77., 78.,
   83., 84. és 85. módosító indítvány elvben elfogadható. Azonban az eredeti mellékletben
   szereplő időszakok a tagállamoknak a felszín alatti vizekkel foglalkozó technikai
   szakembereivel folytatott megbeszélések eredményén alapultak, amelyek a vízről szóló
   keretirányelv közös végrehajtási stratégiája alapján kidolgozott technikai jelentéssel zárultak.
   Az időszakok önkényes megváltoztatása technikailag problematikus lehet. Ezért e melléklet
   egyszerűsítése általánosan kötelező érvényű szabályok előírásával javasolt, de számértékek
   említése nélkül, figyelembe véve a 79. módosító indítvány javaslatát a felszín alatti vizek
   minőségében tapasztalható tendenciák vizsgálatának kiindulási pontjára vonatkozóan.
   3.3.     A Bizottság által el nem fogadott módosítások
   A 3. módosító indítvánnyal bevezetett új preambulumbekezdés elfogadhatatlan, mivel nem
   minden felszín alatti víztestet használnak ivóvíz előállítására, és irreális annak megkövetelése,
   hogy valamennyi olyan felszín alatti víztest feleljen meg a minőségi előírásoknak, amelyekkel
   kapcsolatban csupán feltételezhető, hogy ivóvíz előállítására fogják majd felhasználni.
   A 95. módosító indítvány a kutatásra és a kutatási eredmények felhasználására vonatkozik. Az
   újabb kutatások előmozdítása a 6. és a 7. kutatási keretprogram révén, és nem pedig a felszín
   alatti vizekről szóló irányelv révén érhető el. Ezért ez a módosítás nem elfogadható.
   Ugyanennél az oknál fogva a 100. módosító indítvány sem fogadható el, amely egy a
   kutatásra és az ismeretterjesztésre vonatkozó rendelkezést vezet be a 6. cikkbe (új (c)
   bekezdés).
   A 4. módosító indítvány új preambulumbekezdést illeszt be, amely azért nem fogadható el,
   mert a vízről szóló keretirányelv eltérő védelmi szinteket ír elő a felszín alatti és a felszíni
   vizekre vonatkozóan. Amíg a felszín alatti vizek kémiai állapota valóban a kapcsolódó
   felszíni vizekre gyakorolt hatás arányában kerül meghatározásra, ez a módosítás nincs
   összhangban a WFD-vel.
   A 7. módosító indítvány a felszín alatti vizek mennyiségi állapotához kapcsolódó új
   preambulumbekezdést illeszt be. Ez nem fogadható el, mivel a mennyiségi vizsgálatra
   vonatkozó rendelkezések már a WFD hatálya alá tartoznak, amennyiben a WFD rendelkezik a
   felszín alatti víztestek kitermelése és pótlása közötti egyensúly biztosításának
   kötelezettségéről, valamint a megfigyelés és az értékelés ehhez kapcsolódó követelményeiről.
   Ugyanezen érvelés alkalmazandó a IV. melléklet új rendelkezéséről szóló 80. módosító
   indítványra.
   A jelentős csökkenő tendenciák azonosításáról szóló 10. módosító indítvány által a (6)
   preambulumbekezdésre vonatkozóan javasolt változtatás nem elfogadható. Ez a módosítás a
   felszín alatti vizek mennyiségi állapotára vonatkozik, amelyet a WFD már megfelelőképpen
   szabályoz, ezért a módosítás felesleges.
   A 11. módosító indítvány a (7) preambulumbekezdés végét egy új mondattal egészíti ki,
   amely szerint a 80/68/EGK irányelv megfelelő rendelkezéseit be kellene építeni ebbe az
   irányelvbe, ami nem fogadható el. A Bizottság által javasolt szöveg valóban tökéletesen
   illeszkedik a 80/68/EGK irányelvhez, ám célkitűzéseit más módon éri el. Az 1980-as irányelv
   rendelkezéseinek a 2004-ben javasolt szövegbe való beépítése nem a legmegfelelőbb módja a
   jogszabályok előkészítésének, és nem is helyénvaló.
HU                                                10                                                 HU
 ---pagebreak---    Az új (2a) bekezdésnek az 1. cikkbe való beillesztésével a 16. módosító indítvány
   feleslegesen ismétli a WFD rendelkezéseit, és ezért a módosítás szükségtelen. A felszín alatti
   víztestek vizsgálatát a WFD 5. cikke alapján a tagállamok végzik.
   A Bizottság a 18., 21., és 23. módosító indítványt nem fogadja el. A „környezetileg” jelentős
   kifejezés bevezetése (18. módosító indítvány) nyitva hagyná a tagállamok számára annak
   értelmezését, hogy mit tekintenek jelentősnek. Emellett a romlás meghatározása (21.
   módosító indítvány) már szerepel a vízről szóló keretirányelvben (4. cikk). Végezetül a 23.
   módosító indítvány bevezeti a történelmileg szennyezett területek meghatározását. Bár a
   Bizottság elismeri, hogy az ilyen területek problémát jelentenek, az ebben a javaslatban való
   tárgyalásuk már kívül esne a WFD 17. cikkében előírt megbízás hatályán. Ugyanezért nem
   fogadja el a Bizottság a 93. módosító indítványt, amely a régóta fennálló szennyezéssel sújtott
   területek rehabilitációjára vonatkozó rendelkezést vezetne be (3. cikk új (c) és (d) bekezdése),
   és a 49. módosító indítványt sem, amely a történelmileg szennyezett területekre való
   közvetlen vagy közvetett bevezetésre utal (6. cikk új (2d) bekezdése).
   A 27. módosító indítvánnyal beillesztett új (1a) bekezdés nem felel meg a felszín alatti víz jó
   kémiai állapotának a WFD V. melléklete 2.3.2. táblázatában megállapított meghatározás
   szerint. A felszín alatti víz kémiai állapota a hozzá kapcsolódó felszíni vízre gyakorolt
   hatásával van összefüggésben. Ezért következetlenség a felszín alatti víz környezeti minőségi
   előírásait a szennyező anyagok humán- és ökotoxikológiai kritériumaira alapozni.
   Az, hogy az intézkedési programokat hogyan működtetik, a tagállamok döntésétől függ, és
   nem helyénvaló a végrehajtandó intézkedések jellegével kapcsolatban preferenciákat
   megállapítani, ahogy azt a 40. módosító indítvány javasolja. Ezért a módosítás nem fogadható
   el.
   A 88. módosító indítvány nem fogadható el. Különösen a c) pont felesleges a vízről szóló
   keretirányelv 11. cikke (3) bekezdésének f) pontja szempontjából, és már a 13. módosító
   indítvány is foglalkozik vele.
   Az 50. módosító indítvány megismétli a WFD VII. melléklete A része 7.6. pontjának
   követelményét. Ugyanez történik az 51. módosító indítvány esetében is, amely azt ismétli
   meg, ami a már meglévő cikkben is szerepel. A „szennyező fizet” elvet már tartalmazza a
   WFD 9. cikke, így az 52. módosító indítvány szükségtelen. Végezetül, bár elismert, hogy
   javaslatokat kell tenni a védett területekre vonatkozóan, nem volna ésszerű, ha – amint azt a
   gyógyfürdőkre és gyógyvizes forrásokra vonatkozó 54. módosító indítvány javasolja – ez az
   irányelv valamennyi lehetséges esettel foglalkozna. Ezért a módosítás nem fogadható el.
   Az 56. módosító indítvánnyal beillesztett új bekezdés nem fogadható el, mivel az ezen
   irányelv szerinti adatgyűjtést a WFD már szabályozza.
   A 62. módosító indítvány nem fogadható el, mivel a 91/414/EGK irányelv (a növényvédő
   szerekről szóló irányelv) rendelkezései hatályban maradnak.
   3.4.      Módosított javaslat
   Tekintettel az EK-Szerződés 250. cikkének (2) bekezdésre, a Bizottság a fent említetteknek
   megfelelően módosítja javaslatát.
HU                                                11                                                HU